ఆద్యంతం ఊగిసలాటలోనే..
-  కొనసాగిన 'ఫెడ్‌' భయాలు
                  ముంబయి: అమెరికా కేంద్ర బ్యాంకు వడ్డీరేట్లు భయాలు వరుసగా రెండో రోజు దేశీయ స్టాక్‌ మార్కెట్లను ప్రభావితం చేశాయి. జపాన్‌ కేంద్ర బ్యాంకు వడ్డీరేట్ల విషయమై యథాతథ పరిస్థితిని కొనసాగించాలని నిర్ణయం తీసుకున్నట్లు వార్తలు వచ్చినప్పటికీ మదుపరులు జాగ్రత్తగా ట్రేడింగ్‌ నిర్వహించడం కనిపించింది. ఫలితంగా బుధవారం మార్కెట్లు ఆద్యంతం తీవ్ర ఊగిసలాటలో కదలాడాయి. చివరకు నష్టాల్లోనే ముగిశాయి. బీఎస్‌ఈ సెన్సెక్స్‌ 15.78 పాయింట్లు కుంగి 28,507.42 వద్ద ముగిసింది. రోజంతా ఒడిదుడుకులకు గురైన ఈ సూచీ ఓ దశలో గరిష్టంగా 28,689 పాయింట్లను తాకింది. మరో దశలో కనిష్టంగా 28,462 పాయింట్లకు కూడా పడిపోవడం కనిపిం చింది. నేషనల్‌ స్టాక్‌ ఎక్స్ఛేంజీ 1.25 పాయింట్లు పెరిగి 8,777 పాయింట్ల వద్ద నమోదయ్యింది. బీఎస్‌ఈలో రంగాల వారిగా క న్జూమర్‌ డ్యూరెబుల్స్‌ 0.85 శాతం, లోహ సూచీ 0.53 శాతం, టెక్‌ 0.43 శాతం, ఐటీి 0.29 శాతం చొప్పున పెరిగి మార్కెట్లకు మద్దతుగా నిలిచాయి. మరోవైపు ఎఫ్‌ఎంసీజీ సూచీ 0.58 శాతం, మౌలిక వసతులు 0.33 శాతం, పీఎస్‌యూ 0.3 శాతం, విద్యుత్‌ 0.22 శాతం చొప్పున నష్టాలు చవి చూశాయి. సెన్సెక్స్‌లో టాటా స్టీల్‌ 1.6 శాతం, హెచ్‌యుఎల్‌ 1శాతం, యాక్సిస్‌ బ్యాంకు 0.85 శాతం, భారతీ ఎయిర్‌టెల్‌ 0.69 శాతం, విప్రో 0.64 శాతం చొప్పున అధిక లాభాలు సాధించిన వాటిలో ముందు వరు సలో ఉన్నాయి. మరోవైపు పవర్‌ గ్రిడ్‌ 1.46 శాతం, ఐటీసీ 1.26 శాతం, ఎస్‌బీఐ 1.14 శాతం, ఐసీఐసీఐ బ్యాంకు 0.86 శాతం, ఓఎన్‌జీసీ 0.68 శాతం చొప్పున అధిక నష్టాలు చవి చూశాయి.
మీ స్నేహితులకు రికమెండ్ చెయ్యండి